*[Anexa 5.1 - Termeni de referință](#Anexe)*

Proiectul privind Învățământul Secundar (ROSE)

Schema de Granturi Competitive pentru Universități

Beneficiar: Universitatea POLITEHNICA din Bucureşti

Titlul subproiectului: Strategii pentru îmbunătățirea performanțelor academice ale studenților de la Facultatea Transporturi

Acord de grant nr. AG358/SGU/SS/III din 10.09.2020

**Termeni de referință pentruachiziție de servicii de consultanță pentru sesiuni de dezvoltare a competențelor socio – emoționale**

**1. Context**

Proiectul privind Învățământul Secundar (Romania Secondary Education Project – ROSE), în valoare totală de 200 de milioane de euro, este finanțat integral de BIRD, în baza Legii nr. 234/2015 *pentru ratificarea Acordului de Împrumut (Proiectul privind învățământul secundar) între România și Banca Internațională pentru Reconstrucție și Dezvoltare, semnat la Washington la 17 aprilie 2015* (Monitorul Oficial, Partea I, nr. 757/12.10.2015), și se va derula pe o perioadă de 7 ani, în intervalul 2015 – 2022. Proiectul este implementat de către Ministerul Educației Naționale, prin Unitatea de Management al Proiectelor cu Finanțare Externă.

Obiectivele de Dezvoltare ale proiectului ROSE sunt îmbunătățirea tranziției de la liceu la învățământul terțiar și creșterea gradului de retenție în primul an de învățământ universitar în instituțiile finanțate în cadrul proiectului.

În baza Acordului de Grant nr. AG358/SGU/SS/III din 10.09.2020, semnat cu MEN-UMPFE, Universitatea Politehnica Bucureşti, Facultatea de Transporturi a accesat în cadrul schemei de granturi Competitive pentru Universități un grant în valoare de 678.630,00 Lei pentru implementarea subproiectului Strategii pentru îmbunătățirea performanțelor academice ale studenților de la Facultatea Transporturi – SIPAST-UPB și intenționează să utilizeze o parte din fonduri pentru achiziția de servicii de consultanță pentru sesiuni de dezvoltare a competențelor socio – emoționale (AVI. Organizarea și desfășurarea sesiunilor de dezvoltare a competențelor socio-emoționale).

**2. Obiectiv**

Obiectivul acestor servicii de consultanță este realizarea unor sesiuni de dezvoltare a competențelor socio – emoționale cu membrii grupului țintă.

**3. Scopul serviciilor**

În vederea îndeplinirii obiectivului serviciilor, Consultantul va realiza următoarele activităţi:

* Desfășurarea a 6 sesiuni (3 sesiuni/an de implementare) de dezvoltare a competențelor socio – emoționale cu GT urmărind creșterea respectului de sine, îmbunătățirea modului de relaționare cu colegii, îmbunătățirea modului de reacție în situațiile stresante, introspecția/autocunoașterea emoțională cu scopul identificării și conștientizării emoțiilor predominante în comportament, mai ales a acelora care blochează activitatea de învățare în domeniile specifice Facultății Transporturi, identificarea punctelor sensibile si eventualele modalități de tratare a acestora astfel încât să conducă la îmbunătățirea vizibilității în societate).
* Sprijin pentru studenți pentru a-și îmbunătăți motivația de a finaliza studiile universitare de licență, motivația pentru învățare și îmbunătățirea performanțelor școlare, capacitatea de a face față stresului în situații limită și în același timp li se va crea posibilitatea de a se integra mai ușor și mai rapid în mediul universitar. Această activitate presupune **analiză, scriere, realizare de exerciții și prezentare din partea studenților aflați în dificultate.**

Principalele acțiuni pe care le va realiza consultantul, constau în:

* Definirea planului de lucru;
* Realizarea materialelor de training;
* Derularea sesiunilor de dezvoltare a competențelor socio emoționale ;
* Elaborarea Raportului de training

**4. Livrabile**

Ca rezultat al serviciilor descrise mai sus, Consultantul va trebui să transmită următoarele livrabile:

* Raport anual de training , însoțit de:
	+ materialele utilizate,
	+ fișe individuale pentru studenții GT referitoare la participarea și rezultatele obținute în cadrul sesiunilor de dezvoltare a competențelor socio emoționale,
	+ materialele distribuite de către consultant către studenţii din GT pentru desfășurarea sesiunilor;
	+ lista de prezență a studenților.

**5. Cerințe privind calificarea Consultanților**

În baza experienței în domeniu, Consultantului i se solicită să presteze serviciile luând în considerare principiul economiei și eficienței şi să ofere nivelul etic şi profesional cel mai ridicat, astfel încât Beneficiarul să fie capabil să finalizeze sub-proiectul finanțat în cadrul schemei de granturi Competitive pentru Universități, conform procedurilor descrise în Manualul de Granturi şi termenelor din Acordul de Grant semnat cu MEN-UMPFE.

Competențele minime cerute pe care trebuie să le dovedească Consultantul sunt următoarele:

- să aibă experiență în domeniu de minimum 1 an.

- trebuie să fi efectuat minimum o sarcină similară.

- trebuie să aibă minimum un expert în domeniu (dezvoltarea competențelor socio – emoționale).

Experții propuși de Consultant trebuie să dețină următoarele calificări:

- studii de licență / postuniversitare / master / doctorat în domeniul tehnic / economic / sociologie / psihologie / comunicare

- cursuri de specializare în domeniul sociologie / psihologie / dezvoltare profesională / training / psiho-pedagogic / dezvoltare a competențelor socio – emoționale;

- minimum 1 an de experienţă profesională în domeniul dezvoltare profesională / training / coaching / dezvoltare a competențelor socio – emoționale

- cel puțin 1 proiect de dezvoltare în domeniul educațional (training-uri efectuate cu persoane cu vârsta de peste 14 ani pentru dezvoltarea diferitelor competenţe personale, socio-emoţionale sau profesionale);

- cunoștinţe operare PC;

- experienţă profesională în proiecte educaționale dedicate grupurilor dezavantajate reprezintă un avantaj;

**6. Alți termeni relevanți**

**Perioadă de implementare/ Durata serviciilor.**

Se vor organiza 6 sesiuni de dezvoltare a competențelor socio – emoționale (3/an de implementare a proiectului) pe durata de implementare a sub-proiectului, începând cu data semnării contractului de consultanță până la data de 09.09.2022. Durata totală estimată a activităților este de 4 luni, respectiv 2 luni în fiecare dintre cei doi ani de implementare a proiectului, de regulă în perioada ianuarie – iunie (ianuarie- iunie 2021, ianuarie - iunie 2022).

Durata unei sesiuni este, în medie de 4 ore.

**Locație.**

Consultanții își vor desfășura activitatea la sediul Beneficiarului (Facultatea de Transporturi – Universitatea POLITEHNICA din BUCUREŞTI) sau online.

**Raportare.**

Consultanţii vor întocmi:

* Raport anual de training , însoțit de:
	+ materialele utilizate,
	+ fișe individuale pentru studenții GT referitoare la participarea și rezultatele obținute în cadrul sesiunilor de dezvoltare a competențelor socio-emoționale,
	+ materialele distribuite de către consultant către studenţii din GT pentru desfășurarea sesiunilor;
	+ lista de prezență a studenților.

Termenul de prezentare a Raportului anual este de max 30 zile de la finalizarea ultimei sesiuni de dezvoltare a competențelor socio - emoționale din fiecare an de implementare.

Persoana care primește și verifică rapoartele anuale de training este dna ILIE Anamaria Eugenia , Responsabil monitorizare și raportare în cadrul sub-proiectului SIPAST-UPB.

**Facilități oferite de Beneficiar.**

Beneficiarul grantului (Facultatea de Transporturi – Universitatea POLITEHNICA din BUCUREŞTI) pune la dispoziția consultanților documentele subproiectului SIPAST-UPB (Anexa 3 Formularul de aplicație, Anexa 3.1 graficul activităților etc.) și spațiul necesar desfășurării activităților acestora. Din punct de vedere logistic, pentru o implementare optimă a acestei activități, beneficiarul va pune la dispoziția echipei de sub-proiect următoarele: un sediu complet echipat și mobilat (birouri, scaune, dulapuri, conexiune la internet, imprimantă etc.), sălile (dotate cu dispozitive multimedia) necesare desfășurării activității și platforma educațională Moodle.

**Confidențialitate.** Consultantul nu trebuie sa comunice niciunei persoane sau entități vreo informație confidențială obținută pe parcursul realizării serviciilor propuse.

**Drepturi de proprietate intelectuală.** Toate documentele elaborate sau pregătite de către Consultant pentru Beneficiar în cursul îndeplinirii serviciilor vor avea caracter confidențial și vor deveni și rămâne proprietatea absolută a Beneficiarului. Consultantul va transmite toată această documentație către Beneficiar până la termenul final stabilit prin Contract sau până la expirarea acestuia.